An tseachtain seo caite rinne póilíní as Durham Shasana agus an PSNI ruathair ar dhá theach agus ar oifig an chomhlachta a rinne an scannán No Stone Unturned faoi eirleach Loch an Oileáin i 1994. Ghabh siad na hiriseoirí iniúchta, Barry McCaffrey agus Trevor Birney, maille le cáipéisí agus ríomhairí óna dtithe agus ó oifig Fine Points Films. Rinne an scannán, faoi stiúir Alex Gibney, scrúdú ar líomhaintí faoi chlaonpháirt an RUC san ionsaí sin inar maraíodh seisear fear a bhí bailithe san Heights Bar ag faire ar Éirinn in aghaidh na hIodáile i Giants Stadium i gCorn an Domhain san sacar.